CELEX: 62008CN0412
Language: fi
Date: 2008-09-22 00:00:00
Title: Asia C-412/08: Ennakkoratkaisupyyntö, jonka Finanzgerichts Baden-Württemberg (Saksa) on esittänyt 22.9.2008 — Swiss Caps AG v. Hauptzollamt Singen

6.12.2008   
            
            
               FI
            
            
               Euroopan unionin virallinen lehti
            
            
               C 313/14
            
         Ennakkoratkaisupyyntö, jonka Finanzgerichts Baden-Württemberg (Saksa) on esittänyt 22.9.2008 — Swiss Caps AG v. Hauptzollamt Singen
   (Asia C-412/08)
   (2008/C 313/21)
   Oikeudenkäyntikieli: saksa
   Ennakkoratkaisua pyytänyt tuomioistuin
   Finanzgericht Baden-Württemberg
   Pääasian asianosaiset
   Kantaja: Swiss Caps AG
   Vastaaja: Hauptzollamt Singen
   Ennakkoratkaisukysymykset
   
               1)
            
            
               Onko yhdistetyn nimikkeistön nimikettä 1517 (tariffi- ja tilastonimikkeistöstä ja yhteisestä tullitariffista 23.7.1987 annetun neuvoston asetuksen N:o 2658/87 (1) — yhdistetty nimikkeistö liite 1) tulkittava siten, että mikäli seokseen, joka koostuu 500 mg:sta kylmäpuristettua mustakuminaöljyä (62,5 tai 83,3 prosenttia), 38,7 mg:sta soijaöljyä ja 16 mg:sta voirasvaa, lisätään 10 mg lesitiiniä, 18,8 mg E-vitamiinia, 8,2 mg vahaa, 8 mg kalsiumpantenaattia, 0,2 mg foolihappoa ja 0,11 mg biotiinia, tätä lisäystä voidaan pitää vähäisenä, minkä perusteella tämä valmiste voidaan edelleen luokitella nimikkeeseen 1517?
            
         
               2)
            
            
               Mikäli ensimmäiseen kysymykseen vastataan myöntävästi:
               Onko yhdistetyn nimikkeistön yleisten tulkintasääntöjen 5 säännön määräyksiä tulkittava siten, että kapselipäällykset, jotka sisältävät edellä mainittuja aineita, on luokiteltava pakkausaineiksi tai pakkauspäällyksiksi?
            
         
               3)
            
            
               Mikäli toiseen kysymykseen vastataan kieltävästi:
               Onko yhdistetyn nimikkeistön nimikettä 1517 tulkittava siten, että jos kapselipäällykset sisältävät 313,97 mg uutettua liivatetta (47,3 prosenttia liivatetta, 17,2 prosenttia glyseriiniä ja 35,5 prosenttia vettä), 4,30 mg tahnaa, jonka koostumus on 50 prosenttia titaanidioksidia ja 50 prosenttia glyseriiniä ja 1,73 mg tahnaa, jonka koostumus on 25 prosenttia kinoliinimustaa ja 75 prosenttia glyseriiniä, kapseleita ei voida luokitella tähän nimikkeeseen?
            
         
      (1)  EYVL L 256, s. 1.